PMIndiaData/PMIndiaSum huggingface dataset:
યુગાન્ડાની યાત્રા દરમિયાન પ્રધાનમંત્રીનું પ્રેસ નિવેદન

મહામહિમ રાષ્ટ્રપતિ મુસેવેની પ્રતિનિધિ મંડળના માનવંતા સભ્યો મીડિયાના સભ્યો, મારૂં એ સૌભાગ્ય છે કે બે દસકા પછી ભારતના પ્રધાનમંત્રીની પહેલી દ્વિપક્ષીય યાત્રા પ્રસંગે મારે યુગાન્ડા આવવાનુ થયું છે. રાષ્ટ્રપતિ મુસેવેની ભારતના ઘણા જૂના મિત્ર છે. મને પણ તેમનો ખૂબ જૂનો પરિચય છે. વર્ષ 2007માં હું જ્યારે ગુજરાતના મુખ્યમંત્રી તરીકે અહીં આવ્યો હતો તે પ્રવાસની મધુર યાદો હજી પણ તાજી છે. અને આજે રાષ્ટ્રપતિજીએ ઉદાર શબ્દોમાં અમારૂ ઉષ્માભર્યું સ્વાગત-સત્કાર અને સન્માન કર્યું તે બદલ હૂં તેમનો હૃદયથી આભાર માનુ છું. મિત્રો, ભારત અને યુગાન્ડા વચ્ચેના સદીઓ જૂના તથા ઐતિહાસિક સંબંધો સમયની કસોટી પર ખરા ઉતર્યાં છે. યુગાન્ડા હંમેશાં અમારા દિલની નજીક રહ્યું છે અને રહેશે. યુગાન્ડાની આર્થિક પ્રગતિ અને રાષ્ટ્રીય વિકાસમાં અમે સહયોગના મુખ્ય સાથીદાર રહ્યાં છીએ. તાલિમ, ક્ષમતા નિર્માણ, પ્રૌદ્યોગિકી અને માળખાગત સુવિધાઓ વગેરે અમારા સહયોગનાં મુખ્ય ક્ષેત્રો છે. ભવિષ્યમાં પણ યુગાન્ડાને જરૂરિયાતો અને પ્રાથમિકતા અનુસાર અમારો સહયોગ આપવાનું ચાલુ રાખીશું. યુગાન્ડાની જનતા પ્રત્યે અમારી મિત્રતાની અભિવ્યક્તિ તરીકે ભારત સરકારે યુગાન્ડા કેન્સર સંસ્થાન, કંપાલાને એક અતિઆધુનિક કેન્સર થેરાપી મશીન ભેટ આપવાનો નિર્ણય કર્યો છે. મને એ જાણીને આનંદ થયો કે આ કેન્સર મશિનથી માત્ર અમારા યુગાન્ડાના મિત્રોની જ નહીં પણ પૂર્વ આફ્રિકાના મિત્ર દેશોની જરૂરિયાત પણ પૂર્ણ થશે. યુગાન્ડામાં ઊર્જા ક્ષેત્રની માળખાગત સુવિધાઓ તેમજ ખેતી તથા ડેરી ઉદ્યોગના વિકાસ માટે અમે અંદાજે બસો મિલિયન ડોલરની 2 લાઈન ઑફ ક્રેડિટની દરખાસ્તોને મંજૂરી આપી છે. એ સંતોષની બાબત છે કે સંરક્ષણ ક્ષેત્રે અમારો સહયોગ આગળ વધી રહ્યો છે. લશ્કરી તાલીમમાં અમારા સહયોગનો લાંબો ઇતિહાસ છે. અમે આ સહયોગને વધુ મજબૂત બનાવવા માટે તૈયાર છીએ. અમે યુગાન્ડાની સેના માટે તથા નાગરિક સુવિધા માટે વાહન અને એમ્બ્યુલન્સ આપવાનો નિર્ણય પણ કર્યો છે. વેપાર અને મૂડી રોકાણ ક્ષેત્રે આપણા સંબંધો મજબૂત થઈ રહ્યા છે. આવતીકાલે રાષ્ટ્રપતિજીની સાથે મળીને, બંને દેશોના અગ્રણી ઉદ્યોગપતિઓને સાથે મળીને આ સંબંધોને વધુ બળ પ્રાપ્ત થાય તેવી ચર્ચા કરવાની તક મળશે. મિત્રો, યુગાન્ડામાં રહેતા ભારતીય મૂળના સમાજ પ્રત્યે રાષ્ટ્રપતિજીના સ્નેહ બદલ હું તેમનો આભાર વ્યક્ત કરૂ છું. મને એ વાતનો આનંદ છે કે આજે સાંજે ભારતીય સમુદાય સાથેના કાર્યક્રમમાં રાષ્ટ્રપતિજી પોતે ઉપસ્થિત રહેવાના છે. એમની આ ભાવના બદલ હું સમગ્ર ભારત તરફથી તેમને અભિનંદન પાઠવું છું. કાલે સાંજે મને યુગાન્ડાની સંસદને સંબોધન કરવાનુ સૌભાગ્ય પ્રાપ્ત થશે. આ સૌભાગ્ય મેળવનાર હું ભારતનો પ્રથમ પ્રધાનમંત્રી છું. આ વિશેષ સન્માન આપવા બદલ હું રાષ્ટ્રપતિજીનો અને યુગાન્ડાની સંસદનો હૃદયથી આભાર પ્રગટ કરૂ છું. મિત્રો, ભારત અને યુગાન્ડા યુવા-પ્રધાન દેશો છે. બંને સરકારો પર યુવાનોની આકાંક્ષાઓ પૂર્ણ કરવાની જવાબદારી છે અને આવા પ્રયાસોમાં અમે એક-બીજાને સાથ આપવા માટે સંપૂર્ણપણે કટિબદ્ધ છીએ. સવાસો કરોડ ભારતીયો તરફથી હું યુગાન્ડાના લોકોને પ્રગતિ અને સમૃદ્ધિ માટે હાર્દિક શુભકામના પાઠવુ છું. ધન્યવાદ.
મંત્રીમંડળે ગ્રાહક સુરક્ષા અને લીગલ મેટ્રોલોજી પર મોરેશિયસ સાથેના સમજૂતી કરારોને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ગ્રાહક સુરક્ષા અને લીગલ મેટ્રોલોજી પર ભારત અને મોરેશિયસ વચ્ચેના સમજૂતી કરારોને મંજૂરી આપી દીધી છે. લાભ: આ સમજૂતી કરારો બંને દેશોના દ્વિપક્ષીય સંબંધો માટે લાભપ્રદ છે. તે ગ્રાહક સુરક્ષા ક્ષેત્રમાં સહયોગ વધારવામાં મદદ કરશે અને સાથે જ તે બંને દેશોમાં થઇ રહેલા વિકાસમાંથી પારસ્પરિક હિત પ્રાપ્ત કરશે અને માહિતીના આદાન–પ્રદાન માટે એક સંસ્થાગત માળખું પૂરું પાડશે. વધુમાં તે ગેરમાર્ગે દોરતી જાહેરાતો, ટેલિમાર્કેટિંગ, મલ્ટી લેવલ માર્કેટિંગ, ઈ–કોમર્સ વગેરે જેવા નવા પડકારોને પહોંચી વળવા માટે ગ્રાહક સુરક્ષા અને લીગલ મેટ્રોલોજી જેવા ક્ષેત્રોમાં સંકલિત સંતુલિત અને સ્થિતિસ્થાપક વિકાસને પ્રોત્સાહન આપશે. તે રાષ્ટ્રીય અને આંતરરાષ્ટ્રીય માનાંકો શોધવાની ખાતરી આપશે અને આ રીતે તજજ્ઞતાના એવા નવા ક્ષેત્રોનો વિકાસ કરશે કે જે નવા પડકારોને પહોંચી વળવા માટે સુવિધા પૂરી પાડે. વધુમાં, માહિતી અને તાલીમ કાર્યક્રમોનું સમયાંતરે આદાન–પ્રદાન એ વધુ સારા શાસન માટે અને ગ્રાહકની નબળાઈ સામે લડવા માટે એક લાભદાયક કુશળતાની ખાતરી આપશે.
જાપાનની મુલાકાતે રવાના થતાં અગાઉ પ્રધાનમંત્રીનું નિવેદન

હું વાર્ષિક સંમેલન માટે 10થી 12 નવેમ્બર, 2016 દરમિયાન જાપાનની મુલાકાતે જઇશ. પ્રધાનમંત્રી તરીકે આ જાપાનની મારી બીજી મુલાકાત હશે. જાપાન સાથે આપણી ભાગીદારી વિશેષ વ્યૂહાત્મક અને વૈશ્વિક ભાગીદારી તરીકે જાણીતી છે. ભારત અને જાપાન એકબીજાને બૌદ્ધ વારસા, લોકતાંત્રિક મૂલ્યો તથા ખુલ્લી, સર્વસમાવેશક અને નિયમો આધારિત વૈશ્વિક વ્યવસ્થા જેવા સમાન મૂલ્યો ધરાવતા દેશ તરીકે જુએ છે. અત્યારે ભારતમાં જાપાન ટોચના રોકાણકાર દેશોમાંથી એક છે. ઘણી જાપાનીઝ કંપનીઓ ભારતમાં ઘરેઘરે જાણીતી છે, જે કેટલાંક દાયકાથી ભારતીય અર્થતંત્રની સંભવિતતા માટે પ્રતિબદ્ધ છે. આપણા વેપાર અને રોકાણલક્ષી સંબંધોને મજબૂત વધુ મજબૂત કરવા ટોક્યોમાં હું ભારત અને જાપાનના ટોચના વ્યાવસાયિક આગેવાનો સાથે વિગતવાર ચર્ચા કરીશ. મારી મુલાકાત દરમિયાન મને જાપાનના મહામહિમ સમ્રાટને મળવાની તક સાંપડશે. જ્યારે હું 11 નવેમ્બરના રોજ ટોક્યોમાં પ્રધાનમંત્રી શિન્ઝો આબેને મળીશ, ત્યારે હું આપણા દ્વિપક્ષીય સહકારના તમામ પાસાની સમીક્ષા કરવા આતુર છું. પ્રધાનમંત્રી આબે અને હું 12 નવેમ્બરના રોજ પ્રસિદ્ધ શિન્કાસેનની મુલાકાત લઇશું, જે એક ટેકનોલોજી છે અને મુંબઈ-અમદાવાદ હાઈ સ્પીડ રેલવે માટે સ્થાપિત થશે. અમે બંને કોબેમાં કાવાસાકી હેવી ઇન્ડસ્ટ્રીઝ સુવિધાની મુલાકાત પણ લઇશું, જ્યાં હાઇ સ્પીડ રેલવેનું નિર્માણ થાય છે. ભારત અને જાપાન વચ્ચે હાઇ સ્પીડ રેલવે સહકાર અમારા સહકારની ક્ષમતાનું ઉજ્જવળ ઉદાહરણ છે. તેનાથી આપણા વેપાર અને રોકાણના સંબંધોને પ્રોત્સાહન મળવાની સાથે ભારતમાં કુશળ રોજગારીનું સર્જન પણ થશે, અમારા માળખામાં સુધારો થશે અને અમારા ‘મેક ઇન ઇન્ડિયા’ અભિયાનને પ્રોત્સાહન મળશે.
પ્રધાનમંત્રીએ શ્રી મદનલાલ ખુરાનાનાં નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ દિલ્હીનાં ભૂતપૂર્વ મુખ્યમંત્રી શ્રી મદનલાલ ખુરાનાનાં નિધન પર શોક વ્યક્ત કર્યો છે. પ્રધાનમંત્રીએ કહ્યું હતું કે, “હું શ્રી મદનલાલ ખુરાનાનાં નિધનથી દુઃખી છું. તેમણે દિલ્હીની પ્રગતિ માટે, ખાસ કરીને માળખાગત સુવિધાને સુનિશ્ચિત કરવા માટે શ્રેષ્ઠ કામ કર્યું. તેમણે પોતાને દિલ્હી અને કેન્દ્ર સરકાર એમ બંને જગ્યાએ મહેનતુ અને લોકોને અનુકૂળ કામ કરનાર વહીવટકર્તા તરીકે સ્થાપિત કર્યા હતાં. શ્રી મદનલાલ ખુરાનાજીને આપણે હંમેશા દિલ્હીમાં ભાજપને મજબૂત કરવા માટે યાદ કરીશું. તેમણે વિભાજન પછી દિલ્હીમાં શરણાર્થીઓની સેવા માટે અવિશ્વસનિય કાર્ય કર્યું. તેમના પરિવાર અને સમર્થકો પ્રત્યે મારી સંવેદના છે.”
પ્રધાનમંત્રીએ સંસ્કૃત વ્યાકરણશાસ્ત્રી, વાગીશ શાસ્ત્રી તરીકે ઓળખાતા પ્રોફેસર ભગીરથ પ્રસાદ ત્રિપાઠીના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ સંસ્કૃત વ્યાકરણશાસ્ત્રી, વાગીશ શાસ્ત્રી તરીકે ઓળખાતા પ્રોફેસર ભગીરથ પ્રસાદ ત્રિપાઠીના નિધન પર ઊંડો શોક વ્યક્ત કર્યો છે. એક ટ્વીટમાં પ્રધાનમંત્રીએ કહ્યું; "પ્રોફેસર ભગીરથ પ્રસાદ ત્રિપાઠી 'વાગીશ શાસ્ત્રી' એ આધુનિક વૈજ્ઞાનિક પદ્ધતિઓનો ઉપયોગ કરીને યુવાનોમાં સંસ્કૃતને વધુ લોકપ્રિય બનાવવામાં અમૂલ્ય યોગદાન આપ્યું છે. તેઓ અત્યંત જાણકાર અને ખૂબજ અભ્યાસુ હતા. તેમના નિધનથી વ્યથિત થયો છું. તેમના પરિવાર અને મિત્રો પ્રત્યે સંવેદના. ઓમ શાંતિ."
પ્રધાનમંત્રીશ્રીની જાપાન મુલાકાત દરમિયાન ભોજન સમારંભ વેળાનું વક્તવ્ય (11 નવેમ્બર, 2016)

મહામહિમ્ન પ્રધાનમંત્રી શ્રી શિન્ઝો અબે, માનવંતા મહેમાનો, સન્નારીઓ અને સજ્જનો, કોન્બાન્વા ! પ્રધાનમંત્રી તરીકે જાપાનની મારી બીજી મુલાકાત માટે ફરી આવવાનું મારા માટે ભારે બહુમાન છે. ભારતના લોકો, જાપાનના લોકોના સમર્પણ અને ગતિશીલતા, ઉત્સાહ અને જોમ અને સિદ્ધિઓને અનેક વર્ષોથી આદર કરે છે. જાપાનના અનુભવમાંથી ઘણું બધું શીખવા અને ગ્રહણ કરવા જેવું છે. ભારત અને જાપાન લાંબા સમયથી ઘનિષ્ઠ અને મિત્રતાપૂર્ણ જોડાણો ધરાવે છે. આપણા દેશવાસીઓ હિંદુ ધર્મ અને બૌદ્ધ ધર્મના વૈચારિક પ્રવાહોમાં ઊંડા જોડાણોમાં સહભાગી છે. આપણા બંને દેશો આર્થિક વિકાસ અને સાંસ્કૃતિક માહોલની જાળવણી વચ્ચે સંતુલન જાળવવાની જરૂરિયાતનું મહત્ત્વ સમજે છે. ઉદારીકરણ, લોકશાહી અને કાયદાના શાસન પ્રત્યે સન્માનના સમાન મૂલ્યો દ્વારા આપણા સંબંધો વધુ મજબૂત બન્યા છે. આજે આપણી વિશિષ્ટ વ્યૂહાત્મક અને વૈશ્વિક ભાગીદારી આર્થિક અને વ્યૂહાત્મક મુદ્દાઓના વધતા સંપાત દ્વારા ચિહ્નિત થાય છે. હજુ પણ એવું ઘણું છે, જે આપણે માત્ર આપણા દેશવાસીઓના ફાયદા માટે જ નહીં, પરંતુ પ્રદેશ અને સમગ્ર વિશ્વના લાભ માટે આપણી ભાગીદારી વધુ ઘનિષ્ઠ બનાવીને કરી શકીએ એમ છીએ. આપણી ક્ષમતાઓ પણ, હાલ આપણે સંયુક્તપણે જે તકો અને પડકારોનો સામનો કરી રહ્યા છીએ, તે બંનેને પ્રતિક્રિયા આપવા સંયુક્તપણે કામે આવી શકે છે. અને, વૈશ્વિક સમુદાયની સાથે મળીને આપણે ઉગ્રવાદ, આંત્યક્તિક્તા અને આતંકદવાદના વધી રહેલા જોખમોનો સામનો કરી શકીએ છીએ અને આપણે કરવો જ જોઈએ. મિત્રો, ભારતની આર્થિક સમૃદ્ધિ, માળખાકીય વિકાસ, ક્ષમતા નિર્માણ અને તકનિકી ઉત્કર્ષની યાત્રામાં જાપાન હંમેશા મૂલ્યવાન ભાગીદાર રહ્યું છે. આપણા સહયોગના વ્યાપ અને માપ અનેક ક્ષેત્રોમાં પથરાયેલા છે. આપણા આર્થિક જોડાણો સતત વિકસી રહ્યા છે. વ્યાપારી જોડાણો સતત વધી રહ્યા છે. અને, જાપાનમાંથી રોકાણો વધી રહ્યા છે. જાપાનની કંપનીઓને અમારા મહત્ત્વપૂર્ણ વિકાસલક્ષી પગલાંઓને કારણે ઘણો ફાયદો છે. વળતામાં, અમને ટેકનોલોજી અને નવિનીકરણમાં જાપાનના અપ્રતિમ સ્થાનનો લાભ મળે છે. આપણા જોડાણોની આવકારવાલાયક વિશેષતા એ છે કે ભારતના રાજ્યો અને જાપાનના વહીવટી વિભાગો વચ્ચે સંપર્કો અને સહકાર વધ્યા છે. આ હકીકત, અમે વૈશ્વિક દ્રષ્ટિએ જાપાનને આપેલી ઉચ્ચ પ્રાથમિકતાનું પ્રતિબિંબ છે. આપણા દેશવાસીઓ વચ્ચે એકબીજા માટે સદ્ભાવ અને પરસ્પર આદરના પોષણને કારણે આપણે જોડાણોનું જતન થયું છે. અને, મહામહિમ્ન શ્રી અબેના મજબૂત નેતૃત્વને કારણે આ ભાગીદારી કુશળતાપૂર્વક આગળ વધી છે. એમની સાથે છેલ્લા બે વર્ષોમાં આજે આ મારી આઠમી મુલાકાત છે. અમારી શિખર બેઠકના અનેક લાભ આજે આપણે મેળવી રહ્યા છીએ, ત્યારે પ્રધાનમંત્રી શ્રી અબે અને જાપાનની સરકારનો મારા તેમજ મારા પ્રતિનિધિમંડળના ઉષ્માભર્યા સ્વાગત અને શ્રેષ્ઠ વ્યવસ્થાઓ બદલ હું મારી હૃદયપૂર્વકની કૃતજ્ઞતા વ્યક્ત કરું છું. આપણા ભાગ્ય પરસ્પર જોડાયેલા છે એ બાબત નિઃશંક છે. હિંદ-પેસિફિક મહાસાગરના જે જળ જાપાનના સમુદ્રતટને ગોદમાં લે છે, તે જ જળરાશિ ભારતના સમુદ્રતટને પણ ભીંજવે છે. ચાલો, સાથે મળીને શાંતિ, સમૃદ્ધિ અને વિકાસ માટે કાર્યરત બનીએ. સન્નારીઓ અને સજ્જનો, હું આપ સહુને ભોજન શરૂ કરવા માટે વિનંતી કરું છુંઃ જાપાનના મહામહિમ્ન સમ્રાટ અને સામ્રાજ્ઞીના સારા સ્વાસ્થ્ય અને વ્યક્તિગત સુખાકારી માટે, પ્રધાનમંત્રી શ્રી શિન્ઝો અબેની પ્રગાઢ સફળતા ગતિમાન રહે એના માટે, જાપાનના મૈત્રીપૂર્ણ લોકો માટે અને આજે રાત્રે અત્રે ઉપસ્થિત પ્રત્યેક વ્યક્તિ માટે, ભારત અને જાપાન વચ્ચેની અતૂટ મૈત્રી માટે, કાન્પાઈ (ચિયર્સ) !
પ્રધાનમંત્રીએ રાયસિના ડાયલોગ 2022ના ઉદ્ઘાટન સત્રમાં હાજરી આપી

પ્રધાનમંત્રી શ્રી નરેન્દ્ર મોદીએ આજે રાયસિના ડાયલોગ 2022ના ઉદ્ઘાટન સત્રમાં હાજરી આપી હતી જ્યાં યુરોપિયન કમિશનના પ્રમુખ મહામહિમ સુશ્રી ઉર્સુલા વોન ડેર લેયેને મુખ્ય વક્તવ્ય આપ્યું હતું. પ્રધાનમંત્રીએ ટ્વિટ કર્યું: "આજે સાંજે અગાઉ #
પ્રધાનમંત્રી લિસ્બનમાં શેમ્પાલીમો ફાઉન્ડેશનની મુલાકાત લીધી

પ્રધાનમંત્રી નરેન્દ્ર મોદી અને પ્રધાનમંત્રી એન્ટોનિયો કોસ્ટાએ આજે લિસ્બનમાં શેમ્પાલીમો ફાઉન્ડેશનની સંયુક્તપણે મુલાકાત લીધી હતી. શેમ્પાલીમો ફાઉન્ડેશન ખાનગી બાયોમેડિકલ રિસર્ચ ફાઉન્ડેશન છે. તે કેન્સરની અત્યાધુનિક સારવાર પ્રદાન કરે છે અને અત્યાધુનિક કેન્સર સંશોધનને ટેકો આપે છે. તે તબીબી સારસંભાળમાં સંપૂર્ણપણે નવો અભિગમ ઓફર કરે છે, જે કુદરત સાથે ગાઢ રીતે જોડાયેલ, પર્યાવરણને અનુકૂળ એવા સંશોધન અને નવીનતા સાથે રોજિંદી સારવાર સાથે સંકલિત છે. કેન્દ્રની ડિઝાઇન ભારતના પ્રસિદ્ધ આર્કિટેક્ટ ચાર્લ્સ કોરિયાએ બનાવી છે, જેમાં નદી અને સમુદ્રને ધ્યાનમાં રાખીને ટ્રોપિકલ ગાર્ડન, પુષ્કળ સૂર્યપ્રકાશ જેવી ખાસિયતો છે. ફાઉન્ડેશન ભારત અને પોર્ટુગલ વચ્ચે વિવિધ ક્ષેત્રોમાં સમન્વય પ્રસ્તુત કરે છે. આ સંસ્થા કેન્સરના સંશોધન અને સારવાર પ્રત્યે પ્રતિબદ્ધ છે, જેમાં સંપૂર્ણ વિકાસના સિદ્ધાંતને મહત્વ આપવામાં આવ્યું છે. પ્રધાનમંત્રી મોદી સંપૂર્ણ અને સર્વાંગી વિકાસને ઘણી વકત પ્રાધાન્ય આપે છે. કેન્સરના દર્દીઓ વિશિષ્ટ પદ્ધતિ હેઠળ સારવાર મેળવે છે, જેમાં તેઓ પ્રકૃતિ સાથે જોડાય છે અને કેમોથેરપી સહિત આધુનિક મેડિકલ સારવાર પણ મેળવે છે. એન્ટોનિયો શેમ્પાલીમો વિઝન એવોર્ડની શરૂઆત વર્ષ 2007માં થઈ હતી, જેનો ઉદ્દેશ આંખની સારસંભાળ અને વિઝનમાં સંશોધન ક્ષેત્રે પ્રદાન કરવાનું હતું. તેના પ્રથમ વર્ષમાં ભારતીય સંસ્થા અરવિંદ આઈ કેર સિસ્ટમે આ પ્રતિષ્ઠિત એવોર્ડ મેળવ્યો હતો. આ ફાઉન્ડેશનમાં 42 દેશોના 300 સંશોધકો કામ કરે છે, જેમાં 3 સંશોધકો ભારતના છે. શેમ્પાલીમો ફાઉન્ડેશને હૈદરાબાદની પ્રસાદ ઇન્સ્ટિટ્યૂટ સાથે જોડાણ કર્યું છે. શેમ્પાલીમો ફાઉન્ડેશનમાં વિદેશી દર્દીઓમાંથી સૌથી વધુ દર્દીઓ ભારતના છે. પ્રધાનમંત્રીએ શેમ્પાલીમો ફાઉન્ડેશનમાં વિવિધ સુવિધાઓની મુલાકાત લીધી હતી અને ભારતીય સંશોધકો સાથે સંક્ષિપ્ત આદાનપ્રદાન કર્યું હતું.
આગામી બે દિવસ દરમિયાન પ્રધાનમંત્રી બે રાજ્યો અને બે કેન્દ્રશાસિત પ્રદેશોની મુલાકાતે

પ્રધાનમંત્રી શ્રી નરેન્દ્ર મોદી આગામી બે દિવસો દરમિયાન બે રાજ્યો ગુજરાત અને તામિલનાડુ; તેમજ બે કેન્દ્રશાસિત પ્રદેશો દમણ અને દિવ તથા પુડૂચેરીની મુલાકાત લેશે. પ્રધાનમંત્રી શનિવારે દમણ પહોંચશે. તેઓ ત્યા વિવિધ વિકાસલક્ષી યોજનાઓની શરૂઆત કરાવશે, લાભાર્થીઓને વિવિધ યોજનાઓનાં પ્રમાણપત્રનું વિતરણ કરશે. તેઓ ત્યાં એક જાહેર સભાને સંબોધન પણ કરશે. પ્રધાનમંત્રી ત્યારબાદ તમિળનાડુ જવા રવાના થશે. ચેન્નઈ ખાતે તેઓ રાજ્ય સરકારની કલ્યાણકારી યોજના – અમ્મા ટુ વ્હીલર સ્કીમના ઉદઘાટન સમારોહમાં હાજરી આપશે. રવિવારે પ્રધાનમંત્રી પુડુચેરીની મુલાકાત કરશે. ત્યાં તેઓ અરવિંદ આશ્રમમાં, શ્રી અરવિંદને પુષ્પાંજલિ અર્પણ કરશે અને શ્રી અરવિંદ આંતરરાષ્ટ્રીય શિક્ષણ કેન્દ્રનાં વિદ્યાર્થીઓ સાથે વાર્તાલાપ કરશે. શ્રી નરેન્દ્ર મોદી ઓરોવિલેની મુલાકાત લેશે. તેઓ ઓરોવિલે ગોલ્ડન જ્યુબિલી ઉજવણીનાં અવસર પર સ્મારક ટપાલ ટિકિટ બહાર પાડશે. આ અવસરે તેઓ પ્રસંગોચિત સંબોધન કરશે. પ્રધાનમંત્રી પુડુચેરીમાં એક જાહેર સભાને પણ સંબોધન કરશે. રવિવારે સાંજે પ્રધાનમંત્રી ગુજરાતનાં સુરતમાં “રન ફોર ન્યૂ ઇન્ડિયા મેરેથોન” ને લીલીઝંડી દેખાડશે.
પ્રધાનમંત્રીએ ભારતીય કૃષિ સંશોધન પરિષદની પ્રગતિની સમીક્ષા કરી

પ્રધાનમંત્રી શ્રી નરેન્દ્ર મોદીએ આજે વીડિયો કોન્ફરન્સના માધ્યમથી ભારતમાં કૃષિ સંશોધન, વિસ્તરણ અને શૈક્ષણિક કાર્યોની પ્રગતિની સમીક્ષા કરી હતી. આ સમીક્ષા બેઠકમાં કૃષિ, ગ્રામીણ વિકાસ અને પંચાયત રાજ મંત્રી, કૃષિ બાબતોના રાજ્યકક્ષાના બંને મંત્રીઓ જોડાયા હતા. વધુમાં પ્રધાનમંત્રી કાર્યાલયમાંથી વરિષ્ઠ અધિકારીઓ, કૃષિ, પશુપાલન અને ડેરી તથા મસ્ત્ય વિભાગોનો સચિવો પણ તેમાં હાજર રહ્યાં હતાં. ભારતીય કૃષિ સંશોધન પરિષદના મહાનિદેશક તથા કૃષિ સંશોધન અને વિસ્તરણ વિભાગના સચિવ ડૉ. ત્રિલોચન મહાપાત્રએ વિવિધ પડકારોનો સામનો કરવા માટે પ્રાથમિકતાઓ, કામગીરી અને તૈયારીઓ સંબંધિત વિસ્તૃત માહિતી રજૂ કરી હતી. વર્ષ 2014થી
કોવિડ અને વેક્સિનેશન જેવા મુદ્દા પર પ્રધાનમંત્રીના અધ્યક્ષપદે ઉચ્ચ સ્તરીય બેઠક યોજાઈ

દેશમાં કોવિડ અને રસીકરણ સંબંધિત પરિસ્થિતિ અંગે ચર્ચા કરવા માટે પ્રધાનમંત્રી શ્રી નરેન્દ્ર મોદીના અધ્યક્ષપદ હેઠળ એક ઉચ્ચ સ્તરીય બેઠક યોજાઈ હતી. અધિકારીઓએ દેશમાં કોવિડની પ્રવર્તમાન પરિસ્થિતિ અંગે પ્રધાનમંત્રીને માહિતગાર કર્યા હતા. પ્રધાનમંત્રીને એ બાબતે માહિતગાર કરાયા હતા કે દેશમાં કોરોનાના ટેસ્ટિંગમાં ઝડપથી વધારો થઈ રહ્યો છે. માર્ચ મહિનાના પ્રારંભે દર સપ્તાહે 50 લાખ પરિક્ષણ થતા હતા જે અત્યારે વધીને દર સપ્તાહે 1.3 કરોડ થઈ ગયા છે. અધિકારીઓએ પ્રધાનમંત્રીને એ પણ માહિતી આપી હતી કે હાલમાં કોરોના પોઝિટિવ કેસમાં ઘટાડો તથા દર્દીઓના સાજા થવાના દરમાં વધારો થઈ રહ્યો છે. એવી પણ ચર્ચા થઈ હતી કે દરરોજના કેસની સંખ્યા ચાર લાખ થઈ ગઈ હતી જે હવે આરોગ્ય કર્મચારી, રાજ્ય સરકારો તથા કેન્દ્ર સરકારના પ્રયાસોથી ઘટી ગઈ છે. કોવિડ, પરિક્ષણ, ઓક્સિજનની ઉપલબ્ધતા, આરોગ્ય માળખું તથા વેક્સિનની વ્યવસ્થા અંગે રાજ્ય અને જિલ્લાની પરિસ્થિતિ અંગે અધિકારીઓએ પ્રધાનમંત્રી સમક્ષ વિસ્તૃત પ્રેઝન્ટેશન રજૂ કર્યું હતું. પ્રધાનમંત્રીએ જણાવ્યું હતું કે જે જિલ્લામાં ટીપીઆર ઉંચો છે તેવા રાજ્યોમાં સ્થાનિક સ્તરે કન્ટેન્ટમેન્ટ રણનીતિ હાલના સમયની જરૂરિયાત છે. પ્રધાનમંત્રીએ સૂચના આપી હતી કે જ્યાં પોઝિટિવ કેસનો દર ઉંચો છે તેવા રાજ્યો સહિત તમામ રાજ્યમાં આરટી પીસીઆર અને રેપિડ ટેસ્ટ બંનેમાં ટેસ્ટિંગના પ્રમાણમાં વૃદ્ધિ કરવાની જરૂર છે. પ્રધાનમંત્રીએ જણાવ્યું હતું કે પોઝિટિવ કેસની ઉંચી સંખ્યા તેમના પ્રયાસોને માઠી અસર પાડશે તેવા દબાણ વિના પરિક્ષણની સંખ્યા જાહેર કરવામાં પારદર્શકતા લાવવા રાજ્યોને પ્રોત્સાહિત કરવા જોઇએ. પ્રધાનમંત્રીએ સૂચના આપી હતી કે પ્રત્યેક નિવાસે ટેસ્ટિંગ અને સર્વેલન્સ પર ધ્યાન કેન્દ્રિત કરવા ગ્રામ્ય વિસ્તારોમાં આરોગ્યના સંસાધનોમાં વૃદ્ધિ કરવી જોઇએ. તેમણે ગ્રામ્ય ક્ષેત્રોમાં કોરોના સામેની લડતને વેગ આપવા આશા અને આંગનવાડીના કાર્યકરોને જરૂરી સાધનો સાથે સજ્જ કરવાની પણ સૂચના આપી હતી. આ ઉપરાંત તેમણે એમ પણ જણાવ્યું હતું કે ગ્રામ્ય વિસ્તારોમાં સારવાર અને ઘરે જ આઇસોલેશન માટે ઉદાહરણો સાથે સરળ ભાષામાં માર્ગદર્શિકા ઉપલબ્ધ કરાવવી જોઇએ. પ્રધાનમંત્રીએ નિર્દેશ આપ્યા હતા કે ગ્રામ્ય વિસ્તારમાં ઓક્સિજનના પુરવઠાના યોગ્ય વિતરણ સુનિશ્ચિત કરાવવા માટે વિતરણ યોજના ઘડવી જોઇએ જેમાં ઓક્સિજન કોન્સેન્ટ્રેટરની જોગવાઈનો પણ સમાવેશ થવો જોઇએ. પ્રધાનમંત્રીએ ઉમેર્યું હતું કે વેન્ટિલેટર તથા અન્ય સાધનોના યોગ્ય ઉપયોગ માટે આરોગ્ય કર્મચારીઓને જરૂરી તાલીમ આપવી જોઇએ અને આ પ્રકારના મેડિકલ સાધનો અવિરતપણે ચાલતા રહે તે માટે વિજ પુરવઠો જારી રહે તેની ખાતરી કરાવવી જોઇએ. કેટલાક રાજ્યમાં વેન્ટિલેટર સ્ટોરેજમાં જ છે અને તેનો ઉપયોગ થતો નથી તેવા અહેવાલની પણ પ્રધાનમંત્રીઁએ ગંભીર નોંધ લીધી હતી અને કેન્દ્ર સરકારે પૂરા પાડેલા વેન્ટિલેટરના ઇન્સ્ટોલેશન અને તેના ઉપયોગ અંગે તાત્કાલિક ધોરણે ઓડીટ કરવાનો આદેશ આપ્યો હતો. પ્રધાનમંત્રીએ ઉમેર્યું હતું કે જરૂર પડે ત્યાં આરોગ્ય કર્મચારીઓને વેન્ટિલેટરના યોગ્ય રીતે ઉપયોગ કરવા અંગે તાલીમ આપવામાં આવે. પ્રધાનમંત્રીએ જણાવ્યું હતું કે કોરોના સામેની ભારતની લડતમાં વૈજ્ઞાનિકો તથા આ વિષયના નિષ્ણાતોનું સતત માર્ગદર્શન મળતું રહ્યું છે અને તેઓ તેમનું માર્ગદર્શન આપતા રહેશે. અધિકારીઓએ વેક્સિનેશનની પ્રક્રિયા અને રાજ્યવાર 45+ની વસતિ અંગે પણ પ્રધાનમંત્રીને માહિતગાર કર્યા હતા. ભવિષ્યમાં વેક્સિનેશનની ઉપલબ્ધતા અંગે રોડમેપ માટે પણ ચર્ચા વિચારણા થઈ હતી. વેક્સિનેશનમાં ઝડપ લાવવા માટે પ્રધાનમંત્રીએ રાજ્યો સાથે મળીને કાર્ય કરવાનો આદેશ આપ્યો હતો.
પ્રધાનમંત્રીએ પીએમ-જેડીવાયના સફળતાપૂર્વક 6 વર્ષ પૂરા થવા પર ખુશી વ્યક્ત કરી

પ્રધાનમંત્રી શ્રી નરેન્દ્ર મોદીએ જન ધન યોજનાના સફળતાપૂર્વક 6 વર્ષ પૂરા થવા પર ખુશી વ્યક્ત કરી હતી. તેમણે પીએમ-જેડીવાયને સફળ બનાવવા માટે અથાક મહેનત કરનારા તમામ લોકોને બિરદાવ્યા હતા. પ્રધાનમંત્રીએ કહ્યું, “આજથી છ વર્ષ પહેલા પ્રધાનમંત્રી જન ધન યોજનાને બેંક ખાતા ના ધરાવતા લોકોને બેન્કિંગ પ્રણાલી સાથે જોડાવાના મહત્વાકાંક્ષી હેતુથી શરૂ કરવામાં આવી હતી. આ પહેલ પરિવર્તનશીલ રહી છે, જેણે કરોડો લોકોને ફાયદો પહોંચાડતી, ગરીબી હટાવવાની પહેલના પાયા તરીકે સેવા આપી છે. પ્રધાનમંત્રી જન ધન યોજનાના લીધે ઘણા પરિવારોનું ભાવિ સુરક્ષિત થઈ ગયું છે. લાભાર્થીઓનું વધુ પ્રમાણ ગ્રામીણ વિસ્તારોમાંથી છે અને મહિલાઓ છે. પીએમ-જેડીવાયને સફળ બનાવવા માટે અથાક મહેનત કરનાર તમામના હું પણ વખાણ કરું છું.”
પ્રધાનંત્રીએ બંધારણ દિવસની ઉજવણીના ઉપક્રમે આયોજિત પુસ્તક વિમોચનના કાર્યક્રમમાં હાજરી આપી

પ્રધાનમંત્રી શ્રી નરેન્દ્ર મોદીએ આજે બંધારણ દિવસની ઉજવણી પર પાર્લામેન્ટ હાઉસ એનેક્સીમાં પુસ્તક વિમોચનના કાર્યક્રમમાં હાજરી આપી હતી. આ પ્રસંગે બે પુસ્તકોઃ ભારતીય બંધારણની નવી આવૃત્તિ અને “મેકિંગ ઓફ ધ કોન્સ્ટિટ્યૂશન (બંધારણની રચના)”નું લોકાર્પણ થયું હતું. આ પ્રસંગે પ્રધાનમંત્રીએ જણાવ્યું હતું કે, 26 નવેમ્બરને વર્ષ 2015થી બંધારણ દિવસ તરીકે ઉજવવામાં આવે છે. તેમણે કહ્યું હતું કે, આગામી પેઢીઓ બંધારણથી સારી રીતે વાકેફ હોવી જોઈએ અને સમકાલીન સંદર્ભમાં તેને યાદ રાખવી જોઈએ. પ્રધાનમંત્રીએ કહ્યું હતું કે, જ્યારે ભારતમાં આપણે બંધારણને યાદ કરીએ છીએ, ત્યારે આપણે બાબાસાહેબ આંબેડકરને યાદ કરીએ છીએ. તેમણે જણાવ્યું હતું કે, આપણે બંધારણના આત્માને સમજવો જોઈએ તથા આપણા અધિકારો અને ફરજો વચ્ચે સંતુલન સ્થાપિત કરવું જોઈએ. બંધારણ દિવસના મહત્ત્વ પર ભાર મૂકીને પ્રધાનમંત્રીએ કહ્યું હતું કે 26 જાન્યુઆરી (આપણો પ્રજાસત્તાક દિવસ)ની ઉજવણી 26 નવેમ્બર વિના ઉજવી ન શકાય. પ્રધાનમંત્રીએ જણાવ્યું હતું કે, સામાન્ય નાગરિક આજે ભ્રષ્ટાચાર અને કાળા નાણાં સામેની લડાઈમાં સૈનિક બની ગયો છે. તેમણે લોકોને શક્ય હોય ત્યાં સુધી નાણાંના વિનિયમની ડિજિટલ પદ્ધતિઓનો ઉપયોગ કરવા પ્રોત્સાહન આપ્યું હતું, કારણ કે તેનાથી અર્થતંત્રમાં પારદર્શકતા વધશે. તેમણે ભારપૂર્વક કહ્યું હતું કે, દરેક વ્યક્તિ તેના નાણાંનો ખર્ચ કરવાનો અધિકાર ધરાવે છે અને કોઈ તમારા હકના નાણાં તમારી પાસેથી નહીં લઈ શકે.
પેરિસમાં થયેલા આતંકી હુમલા વિશે પ્રધાનમંત્રીનું નિવેદન

પ્રધાનમંત્રી શ્રી નરેન્દ્ર મોદીએ પેરિસમાં થયેલા આતંકી હુમલાને સખ્ત શબ્દોમાં વખોડ્યો છે. તેમના શબ્દોમાં તેમને કહ્યું : હું સખ્ત શબ્દોમાં પેરીસમાં થયેલા બર્બર આતંકી હુમલાની નિંદા કરું છું. અમે ફ્રાન્સના લોકો સાથે ઘટેલી આ હિંસાત્મક કાર્યવાહી અને તેમના દર્દને મહેસુસ કરવા સાથે સદમામાં છીએ અને આવા સમયમાં, આ પળે સૌથી મોટા વૈશ્વિક ખતરાનો સામનો કરવા માટે આપણે માનવતાના રૂપમાં એક સાથે ઉભા રહેવું જોઈએ અને આપણા મુલ્યો અને જીવનના માર્ગને જાળવી રાખવો જોઈએ.
પ્રધાનમંત્રી શ્રીએ ઇલાબેન ભટ્ટના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ જાણીતા શિક્ષણવિદ્ અને સામાજિક કાર્યકર સુશ્રી ઇલાબેન ભટ્ટના નિધન પર શોક વ્યક્ત કર્યો છે. પ્રધાનમંત્રીએ યુવાઓમાં મહિલા સશક્તીકરણ, સમાજ સેવા અને શિક્ષણને પ્રોત્સાહન આપવાના તેમના પ્રયાસોને યાદ કર્યા. એક ટ્વીટમાં, પ્રધાનમંત્રી શ્રીએ કહ્યું: “ઇલાબેન ભટ્ટના અવસાનથી દુઃખ થયું. મહિલા સશક્તીકરણ, સમાજ સેવા અને યુવાનોમાં શિક્ષણને આગળ વધારવા માટેના પ્રયાસો માટે તેઓને દીર્ઘકાળ સુધી યાદ રાખવામાં આવશે. તેમના પરિવારજનો તથા પ્રશંસકો પ્રત્યે સંવેદના. ૐ શાંતિ…॥“
સર્વાંગી પરિવર્તનકારી સુધારામાં, કેન્દ્રીય મંત્રીમંડળે  સશસ્ત્ર દળોમાં યુવાનોની ભરતી માટે ‘અગ્નિપથ’ યોજનાને મંજૂરી આપી

કેન્દ્રીય મંત્રીમંડળે આજે ભારતીય યુવાનો માટે સશસ્ત્ર દળોમાં સેવા આપવા માટે આકર્ષક ભરતી યોજનાને મંજૂરી આપી છે. આ યોજનાને અગ્નિપથ કહેવામાં આવે છે અને આ યોજના હેઠળ પસંદ કરાયેલા યુવાનોને અગ્નિવીર તરીકે ઓળખવામાં આવશે. અગ્નિપથ દેશભક્ત અને પ્રેરિત યુવાનોને ચાર વર્ષના સમયગાળા માટે સશસ્ત્ર દળોમાં સેવાની છૂટ આપે છે. અગ્નિપથ યોજના સશસ્ત્ર દળોની યુવા પ્રોફાઇલને સક્ષમ કરવા માટે ડિઝાઇન કરવામાં આવી છે. તે એવા યુવાનોને તક પૂરી પાડશે કે જેઓ સમાજની યુવા પ્રતિભાઓને આકર્ષીને યુનિફોર્મ પહેરવા ઉત્સુક હોય, જેઓ સમકાલીન ટેક્નોલોજીકલ વલણો સાથે વધુ સુસંગત હોય અને સમાજમાં કુશળ, શિસ્તબદ્ધ અને પ્રેરિત માનવશક્તિને પરત નાખી શકે. સશસ્ત્ર દળોની વાત કરીએ તો, તે સશસ્ત્ર દળોની યુવા રૂપરેખાને વધારશે અને નવું 'જોશ' અને 'જઝબા' પૂરાં પાડશે અને સાથે સાથે વધુ ટેક-સેવી સશસ્ત્ર દળો તરફ પરિવર્તનશીલ ફેરફાર લાવશે – જે ખરેખર સમયની જરૂરિયાત છે. એવી કલ્પના કરવામાં આવી છે કે આ યોજનાનાં અમલીકરણથી ભારતીય સશસ્ત્ર દળોની સરેરાશ વય પ્રોફાઇલ લગભગ 4-5 વર્ષ સુધી ઘટી જશે. સ્વ-શિસ્ત, ખંત અને ફોકસની ઊંડી સમજ સાથે અત્યંત પ્રેરિત યુવાનોનાં સંમિશ્રણથી રાષ્ટ્રને ઘણો ફાયદો થશે જેઓ પર્યાપ્ત રીતે કુશળ હશે અને અન્ય ક્ષેત્રોમાં યોગદાન આપી શકશે. રાષ્ટ્ર, સમાજ અને રાષ્ટ્રના યુવાનોને ટૂંકી લશ્કરી સેવાનો લાભ અપાર છે. આમાં દેશભક્તિ, ટીમ વર્ક, શારીરિક તંદુરસ્તીમાં વધારો, દેશ પ્રત્યે વફાદારી અને બાહ્ય જોખમો, આંતરિક જોખમો અને કુદરતી આફતોના સમયે રાષ્ટ્રીય સુરક્ષાને વેગ આપવા માટે પ્રશિક્ષિત કર્મચારીઓની ઉપલબ્ધતાનો સમાવેશ થાય છે. ત્રણેય સેવાઓની માનવ સંસાધન નીતિમાં નવા યુગની શરૂઆત કરવા માટે સરકાર દ્વારા રજૂ કરવામાં આવેલ આ એક મુખ્ય સંરક્ષણ નીતિ સુધારો છે. આ નીતિ, જે તાત્કાલિક અસરમાં આવે છે, તે પછીથી ત્રણ સેવાઓ માટે નોંધણીને સંચાલિત કરશે. અગ્નિવીરો માટે લાભ અગ્નિવીરોને ત્રણેય સેવાઓમાં લાગુ પડતા જોખમ અને હાડમારી ભથ્થાઓ સાથે આકર્ષક કસ્ટમાઇઝ્ડ માસિક પેકેજ આપવામાં આવશે. ચાર વર્ષનો કરારનો સમયગાળો પૂરો થવા પર, અગ્નિવીરોને એક વખતનું 'સેવા નિધિ' પૅકેજ ચૂકવવામાં આવશે, જેમાં તેમના યોગદાનનો સમાવેશ થાય છે, જેમાં તેમના પર ઉપાર્જિત વ્યાજ અને સરકાર તરફથી તેમનાં યોગદાનની સંચિત રકમના વ્યાજ સહિત સમાન યોગદાનનો સમાવેશ થાય છે, જે નીચે દર્શાવેલ છે: વર્ષ કસ્ટમાઇઝ્ડ પૅકેજ (માસિક) હાથમાં આવે (70%) અગ્નિવીર કોર્પસ ફંડમાં યોગદાન (30%) કોર્પસ ફંડમાં ભારત સરકાર દ્વારા યોગદાન તમામ આંકડા રૂપિયામાં (માસિક યોગદાન) પ્રથમ વર્ષ 30000 21000 9000 9000 દ્વિતિય વર્ષ 33000 23100 9900 9900 તૃતીય વર્ષ 36500 25580 10950 10950 ચતુર્થ વર્ષ 40000 28000 12000 12000 ચાર વર્ષ બાદ અગ્નિવીર કોર્પસ ફંડમાં કૂલ યોગદાન
પીએમએ તમિલનાડુમાં ડૂબી જવાથી યુવાનોના જીવ ગુમાવવા બદલ શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ તમિલનાડુના કુડ્ડલોરમાં ડૂબી જવાથી યુવાનોના જીવ ગુમાવવા બદલ ઊંડો શોક વ્યક્ત કર્યો છે. પ્રધાનમંત્રી કાર્યાલયે ટ્વીટ કર્યું; "તામિલનાડુના કુડ્ડલોરમાં યુવાનોના ડૂબવાથી હું દુઃખી છું. આ દુઃખના સમયમાં, મારા વિચારો શોકગ્રસ્ત પરિવારો સાથે છે: પીએમ"
કેબિનેટે ભારત અને ટ્યુનીશિયા વચ્ચે ન્યાયિક ક્ષેત્રમાં સહકાર અંગેના સમજૂતી કરારો મંજૂર કર્યા

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રી મંડળે ભારત અને ટ્યુનીશિયા વચ્ચે ન્યાયના ક્ષેત્રમાં સહકાર માટેના સમજૂતી કરારોને મંજૂર કર્યા છે. તાજેતરના વર્ષોમાં, ભારત અને ટ્યુનીશિયા વચ્ચેના સામાજિક, સાંસ્કૃતિક અને આર્થિક વ્યાપારી સંબંધો હકારાત્મક દિશામાં વિકાસ પામ્યા છે. ન્યાયના ક્ષેત્રમાં સહકાર માટેની સંધિ પર હસ્તાક્ષર કરવાની પ્રક્રિયા આગળ જતા બન્ને દેશો વચ્ચે સારા સંબંધોને વધારશે અને ન્યાયિક સુધારાના ક્ષેત્રમાં એક નવીન પાસાનો ઉમેરો કરશે.
પ્રધાનમંત્રીએ સિંગાપોરના પ્રધાનમંત્રી સાથે મુલાકાત યોજી

પ્રધાનમંત્રી શ્રી નરેન્દ્ર મોદીએ 30 ઓક્ટોબર 2021ના રોજ ઇટાલીના રોમમાં 26 અંગે ચર્ચા કરી હતી. તેમણે હાલમાં ચાલી રહેલી કોવિડ-19 મહામારીને રસીકરણના પ્રયાસોમાં વધારો કરીને તેમજ મહત્વપૂર્ણ દવાઓનો પૂરતો પૂરવઠો સુનિશ્ચિત કરીને આ મહામારીને નિયંત્રણમાં લેવા માટેના પ્રયાસો અંગે પણ ચર્ચા કરી હતી. આ સંદર્ભમાં પ્રધાનમંત્રી મોદીએ મહામારીના બીજા ચરણ દરમિયાન સિંગાપોરે ભારતને કરેલી કોવિડ સંબંધિત સહાયતા બદલ તેમની પ્રશંસા કરી હતી. પ્રધાનમંત્રી લીએ ભારતમાં ઝડપથી રસીકરણ કવાયત આગળ વધારવા બદલ પ્રધાનમંત્રી મોદીને અભિનંદન પાઠવ્યા હતા. તેમણે લોકોથી લોકો વચ્ચેને જોડાણને વધુ ઉન્નત કરવા અંગેની રીતો વિશે પણ ચર્ચા કરી હતી જેમાં બંને દેશો વચ્ચે લોકોની ગતિવિધીઓમાં વહેલા સામાન્ય સ્થિતિ સ્થાપિત કરવાનો મુદ્દો પણ સમાવી લીધો હતો.